b'\n_START_ARTICLE_\nMala vas, Ljubljana\n_START_PARAGRAPH_\nMala vas je bila neko\xc4\x8d vas, danes pa del Ljubljane in le\xc5\xbei na severu, v bli\xc5\xbeini Je\xc5\xbeice. Mimo te\xc4\x8de reka Sava. Skozi naselje je speljana Dunajska cesta, po kateri v sredi\xc5\xa1\xc4\x8de mesta skozi naselje potekajo mestne avtobusne linije \xc5\xa1t. 6 in 8, liniji \xc5\xa1t. 11 in 21 pa imata nasproti vhoda v avtokamp urejeno obra\xc4\x8dali\xc5\xa1\xc4\x8de. Linija 14 pa pripelje iz Sloven\xc4\x8deve ceste, pa \xc4\x8cerinovi ulici in skozi Malo vas proti Savljam. Spada v \xc4\x8detrtno skupnost Posavje. V bli\xc5\xbeini se nahaja znamenita gostilna Pri ruskem carju.\n_START_SECTION_\nIzvor imena\n_START_PARAGRAPH_\nMala vas je dobila ime po tem ker je bila najmanj\xc5\xa1e naselje v Ljubljanskem Posavju, prvotno je bilo tukaj le okoli 10 hi\xc5\xa1.\n_START_SECTION_\nZgodovina\n_START_PARAGRAPH_\nNa obmo\xc4\x8dju dana\xc5\xa1nje Dunajske ceste je potekala znana cesta, ki je potekala iz Aquilleje preko Emone skozi Posavje in naprej na Trojane ter proti v Celju. Ta cesta je zarisana na karti Tabula Peutingeriana iz 3 stol. po n.\xc5\xa1._NEWLINE_V dobi protestantizma se je v Ljubljanskem Posavju ohranila katoli\xc5\xa1ka vera. Posavje je bilo vklju\xc4\x8deno v \xc5\xa1empetrsko faro (fara sv. Petra), ki je imela \xc5\xa1iroko obmo\xc4\x8dje, ves svet v pore\xc4\x8dju Ljubljanice od Vrhnike do Zaloga. V Mali vasi je bila pristava Khislov, gospodarjev gradu Fu\xc5\xbeine (danes gostilna pri Ruskem carju). Khisli so bili veliki pospe\xc5\xa1evalci protestantizma, zlasti vsega protestantskega tiska._NEWLINE_Edine bombe med prvo svetovno vojno so padle ravno pred Ruskim carjem. Leta 1918 je bilo konec vojne in Avstroogrska je razpadla._NEWLINE_Leta 1936 je bilo v Mali vasi 14 kmetov, 30 delavcev, 16 name\xc5\xa1\xc4\x8dencev, 39 obrtnikov, 6 kocesionostev (imetniki dovoljenj za opravljanje dolo\xc4\x8denega dela) in en \xc5\xa1tudent. Vseh volivcev je bilo 99. Ob glavni cesti je bila znana trafika pri Zormanovih, \xc5\xa1pecarijska trgovina Pri de\xc4\x8dvi \xe2\x80\x93 Snojeva, pekarna pri Jakinu, \xc5\xa1pecarijska trgovina pri \xc5\xa0pornu in gostilna pri Ruskem carju. V vasi je bila tudi mehani\xc4\x8dna delavnica za kolesa Petra Zatlerja in majhna strugarska delavnica Ivana Dobov\xc5\xa1ka. Tudi zlatar Stane Kmeti\xc4\x8d je imel svojo delavnico. Takrat zanimiv prebivalec je bil Dane Snoj, ki se je ukvarjal z jadralnim letalstvom, izumiteljstvom in akrobatiko na \xc5\xbeici. Z akrobatiko na \xc5\xbeici so se poleg njega ukvarjali \xc5\xa1e Ivan Dobov\xc5\xa1ek in Franc Presetnik. Nastopali so v vseh ve\xc4\x8djih Jugoslovanskih mestih. Gostilna pri Ruskem carju je bila kmalu po prvi vojni prizori\xc5\xa1\xc4\x8de politi\xc4\x8dnih bojev med orjuna\xc5\xa1i, ki so prihajali iz Ljubljane izzivat doma\xc4\x8dine in napredne delavce. Ti so jih tudi fizi\xc4\x8dno ugnali. Tukaj so se tudi ob\xc4\x8dasno pred zadnjo vojno sestajali vidni komunisti ob dobrem sodelovanju sinov, ki so bili napredno usmerjeni._NEWLINE_11. Aprila, leta 1941 je Malo vas in okoli\xc5\xa1ke vasi vse do Save, zasedla italijanska vojska. Leta 1945 je bilo druge svetovne vojne konec in nastala je Republika Jugoslavija. V poznej\xc5\xa1ih letih se je za\xc4\x8dela pospe\xc5\xa1eno izvajati gradnja hi\xc5\xa1.\n_START_SECTION_\nGeografija\n_START_PARAGRAPH_\nNa zgodovinskih kartah je mo\xc5\xbeno videti, da je Mala vas sprva le\xc5\xbeala pod je\xc5\xbeo, jugovzhodno od Je\xc5\xbeice. \xc5\xa0tela je le nekaj hi\xc5\xa1 in se jasno lo\xc4\x8dila od sosednjih vasi. Kasneje, od konca 19. Stol. z gradnjo hi\xc5\xa1 nad je\xc5\xbeo (Ruski car), bi se vas naj delila na spodnjo in zgornjo Malo vas. Kmetije so bile ve\xc4\x8dinoma razporejene pod je\xc5\xbeo, v tako imenovani spodnji Mali vasi, med tem ko je bila zgornja mala vas na obeh straneh sedanje Dunajske ceste in ob dana\xc5\xa1nji ulici Prvoborcev. Po drugi svetovni vojni pa se je vas pri\xc4\x8dela \xc5\xa1iriti. Gradnja hi\xc5\xa1 pod je\xc5\xbeo se je pospe\xc5\xa1eno izvajala. Danes \xc5\xbee skoraj izginja iz zemljevidov zaradi mo\xc4\x8dne deagracije prebivalstva. Vasi Mala vas, Sto\xc5\xbeice in Je\xc5\xbeica brez dolo\xc4\x8dene meje prehajajo druga v drugo. To\xc4\x8dnih meja med vasmi ni ve\xc4\x8d. Med doma\xc4\x8dini pogovorno velja, da je Mala vas pod je\xc5\xbeo ob Savi, na vzhodni strani Dunajske ceste. Gostilno Ruski car skoraj nih\xc4\x8de ve\xc4\x8d ne uvr\xc5\xa1\xc4\x8da kot del Male vasi ampak kar pod svoje obmo\xc4\x8dje skupaj z bloki, ki jo imenujejo soseska Ruski car.\n_START_SECTION_\nDemografija\n_START_PARAGRAPH_\nLeta 1787 Mala vas \xe2\x80\x93 17 hi\xc5\xa1 -115 prebivalcev. (19, \xc4\x8cerin) prvotno le kakih 10 hi\xc5\xa1, v spodnji vasi._NEWLINE_Leta 1936 je bilo v Mali vasi 14 kmetov, 30 delovcev, 16 name\xc5\xa1\xc4\x8dencev, 39 obrtnikov, 6 kocesionostev (imetniki dovoljenj za opravljanje dolo\xc4\x8denega dela) in en \xc5\xa1tudent. Vseh volivcev je bilo 99.\n_START_SECTION_\nZnamenitosti\n_START_PARAGRAPH_\nGostilna Pri Ruskem carju - Zapisana v register kulturne dedi\xc5\xa1\xc4\x8dine . Nadstropen, zidan stanovanjsko - gostinski objekt v tlorisni zasnovi \xc4\x8drke L. Na kamnitem portalu obcestnega, starej\xc5\xa1ega dela objekta, je vklesana letnica 1868. Ohranjeno je obokanje prostorov in ve\xc4\x8d starej\xc5\xa1ih stavbnih \xc4\x8dlenov. Ime je dobila po ruskem carju, Aleksandru I, ki je tukaj prespal med obiskom ljubljanskega kongresa leta 1821.\n_START_SECTION_\nPraznovanje\n_START_PARAGRAPH_\n\xc5\xa0tehvanje \xe2\x80\x93 stara ljudska igra, ki izvira iz Ziljske doline na avstrijskem koro\xc5\xa1kem. Za\xc4\x8detki v Ljubljani segajo v leto 1935, ko je etnomuzikolog France Marolt to konjeni\xc5\xa1ko igro \xc5\xbeelel pokazati na folklornem festivalu v Ljubljani. Zanjo je navdu\xc5\xa1il fante iz vasi ljubljanskega Posavja: iz Kle\xc4\x8d, Savelj, Je\xc5\xbeice, Sto\xc5\xbeic in Male vasi, ki so veljali za dobre jaha\xc4\x8de in rejce konj. Na za\xc4\x8detku so igro prirejali na razli\xc4\x8dnih delih okolice Ljubljane v \xc4\x8dasu vojne pa je povsem zamrla. Leta 1954 so igro zopet obudili in priredili tekmovanje v Savljah. Od takrat se igro prireja vsako leto, prizori\xc5\xa1\xc4\x8da pa se na ve\xc4\x8d let menjajo, tokrat samo v mejah Je\xc5\xbeice, Savelj in Kle\xc4\x8d. Tekmovanje poteka v Juniju. Igra poteka tako, da se v tla zabije lesen drog, na katerega se povezne lesen sod\xc4\x8dek obit z leskovimi obro\xc4\x8di. Fantje nato jezdijo mimo v gorenjski narodni no\xc5\xa1i in zbijajo sod\xc4\x8dek s posebnimi kovinskimi kiji. Fantje ob razbijanju soda zbirajo to\xc4\x8dke. Zmagovalec je tisti, ki zbere najve\xc4\x8d to\xc4\x8dk. Igra ima tekmovalni zna\xc4\x8daj in poteka nekoliko druga\xc4\x8de kot v Ziljski dolini. Leta 2012 je bila vpisana v register \xc5\xbeive kulturne dedi\xc5\xa1\xc4\x8dine._NEWLINE_7. september \xe2\x80\x93 vsako leto na omenjeni datum poteka v parku za Ruskim carjem prireditev v po\xc4\x8dastitev doma\xc4\x8dinov, ki so se prvi uprli italijanski okupaciji oz. fa\xc5\xa1izmu v drugi svetovni vojni.\n_START_SECTION_\n\xc5\xa0portni park\n_START_PARAGRAPH_\nV spodnjem delu vasi se nahaja veliko \xc5\xa1portnih igri\xc5\xa1\xc4\x8d, ki so del \xc5\xa1portnega parka Je\xc5\xbeica.'